**Dvodnevno raziskovanje Fužinskih planin**

**Kdaj:** Sobota in nedelja, 17. in 18. september 2016, odhod: v soboto ob 6.00

**Kako:** Z osebnimi avtomobili iz Preddvora do Planine Blato

**Opis:**

Iz Preddvora se bomo v zgodnjih jutranjih urah zapeljali proti Bohinju, točneje do Planine Blato, kjer bomo pustili svoje jeklene konjičke. Od tu se bomo po lovski poti povzpeli do ene najlepših slovenskih planin, Krstenice, kjer bo prvi počitek. Usmerili se bomo proti drugi planini, ki prav tako ne zaostaja po lepoti, in sicer do Planine v Lazu, kjer bo krajši počitek ter možnost ogleda stanov na planini, ki so res nekaj posebnega. Po prijetni in razgledni gozdni stezi bomo nadaljevali svojo pot proti Planini Dedno polje, kjer se bomo odžejali, nato pa se bomo mimo Planine Ovčarije začeli vzpenjati proti grebenu Tičaric in Zelnaric.

Od tu za nadaljevanje obstajata dve možnosti: če utrujenost ne bo prevelika, se bomo povzpeli do M. Tičarice ter nato naprej po grebenu do Kopice ter M. in V. Zelnarice, od koder se bomo nato spustili v Dolino Triglavski jezer, vse do Koče pri Triglavskih jezerih, kjer bomo tudi prespali. Če pa bo utrujenost prevelika, se bomo povzpeli le do M. Tičarice, od tu pa čez Štapce do Koče pri Triglavskih jezerih. Možna je tudi razdelitev v dve skupini, odvisno od števila prijavljenih.

Drugi dan se bomo po obilnem zajtrku čez Prode sprehodili do in čez Planino Ovčarijo ter naprej do Planine Viševnik, kjer bo prvi daljši počitek (Bregarjevo zavetišče bo odprto). Od tu se bomo povzpeli na razgledni Pršivec, kjer se nam bodo odprli prelepi razgledi na Bohinjsko jezero in celoten Bohinj (če nam bo le vreme naklonjeno). Z vrha se bomo spustili nazaj na Planino Viševnik ter se preko Planine pri jezeru spustili do našega izhodišča, Planine Blato, kjer bomo tudi zaključili naše dvodnevno potepanje po fužinskih planinah in vrhovih. Tura niti ni zahtevna, bo pa dolga, tako da je primerna le za pohodnike s primerno psihofizično kondicijo, še posebej, če bo vroče.

**Predviden čas hoje:**

Prvi dan: 8-9 ur ali 10-12 ur; Drugi dan: 6-7 ur

**Potrebna oprema:**

Oblačila primerna letnemu času (topla, primerna tudi za dež), primerna obutev, pohodne palice, sončna krema, prva pomoč, zdravila (če jih jemljete), dovolj tekočine, hrana iz nahrbtnika (koče ob poti bodo še odprte), osebni dokument in članska izkaznica s plačano članarino za leto 2016 (potrebna za uveljavitev popusta za prenočišče).

**Vodnica:**

Polona Pegan

**Strošek:**

Odvisen od števila prijavljenih. Možnost polpenziona v Koči pri Triglavskih jezerih (cena polpenziona za člane v sobah 31,50 eur, za člane na skupnih ležiščih 26,50 eur, cena prenočišča z že vključeno posteljnino v sobah oz. skupnih ležiščih je 13 oz. 20,35 eur). **Dodaten strošek:** cestnina za Planino Blato znaša 10 eur.

**Prijave in dodatne informacije:**

DO ZASEDBE PROSTIH MEST: tel. **031 886-517**, e-mail: polona.pegan@gmail.com (pripiši svojo telefonsko številko). **Zaradi zagotovitve prenočišč vas prosim, da pohitite s prijavami.**

**Rok za prijave:**

14. 9. 2016 do 15. ure.

**Opombe:**

V primeru izrednih oz. nepredvidenih razmer si vodnica pridržuje pravico do spremembe smeri, cilja in izvedbe izleta oz. odpovedi.

**Vljudno vabljeni!**